Η **Μαΰρα Μουχαμάντ-κυζύ** (καζακικά: *Майра Мұхамедқызы*, 5 Σεπτεμβρίου 1969), γνωστή και με το καλλιτεχνικό της **Μαΐρα Κέρεϋ** (Maira Kerey), είναι Καζακστανή τραγουδίστρια της όπερας. Γεννήθηκε και μεγάλωσε στην πόλη Γινίνγκ στην περιοχή της Σιντσιάνγκ, στην Κίνα, από Καζάκους μετανάστες. Μεγάλωσε μέσα σε μουσική οικογένεια, με τον πατέρα της να είναι συνθέτης και τη μητέρα της να είναι τραγουδίστρια. Οι γονείς της ήταν και οι πρώτοι δάσκαλοί της, οι οποίοι της έμαθαν πιάνο και τραγούδι. Το 1987, αποφοίτησε από το Κεντρικό Πανεπιστήμιο της Κίνας, σπουδάζοντας μουσική. Ενώ αργότερα, πήγε στο Πεκίνο, στο Κεντρικό Ωδείο Μουσικής, όπου μαθήτευσε υπό τις οδηγίες του Γκούο Σου Τζεν.

Έως και το 1987, είχε συμμετάσχει σε αρκετούς φωνητικούς διαγωνισμούς της Κινάς. Το 1991, όμως, ταξίδεψε με τον άντρα της Ακσάν, στη Μόσχα και πέρασε οντισιόν από Ωδείο της Μόσχας, το οποίο τη δέχτηκε και ξεκίνησε εκεί μεταπτυχιακές σπουδές. Το 1994, γύρισε στη Μόσχα, ως σολίστ κινεζικής ορχήστρας σε έναν διαγωνισμό τραγουδιού. Τότε είχε την ευκαιρία να πάει στη γενέτειρα των προγόνων της, το Καζακστάν. Μετά από δύο χρόνια έλαβε και την καζακική υπηκοότητα, ενώ λίγο καιρό αργότερα κατάφερε να φέρει όλη της την οικογένεια εκεί. Μεταξύ το 1994 και το 1996, σπούδασε στο Εθνικό Ωδείο του Καζακστάν. Έκτοτε ξεκίνησε να διαφαίνεται η επιτυχία στην καριέρα της, κερδίζοντας διαγωνισμούς και καλώντας της σε διάφορες όπερες ως σολίστ. 

Πρώτη φορά εμφανίστηκε στο ευρωπαϊκό κοινό, στη Γαλλία, στην Όπερα του Παρισιού. Κατόπιν εμφανίστηκε και στην Όπερα του Ρεν και στο Θέατρο του Καέν. Το 2003, τραγούδησε και για πρώτη φορά στις Ηνωμένες Πολιτείες, μετά από πρόσκληση Πλάθιντο Ντομίνγκο και τραγούδησε στην Εθνική Όπερα του Ουάσινγκτον. Έκτοτε έχει τραγουδήσει κι αλλού, όπως στο Στρασβούργο, το 2004, το Λονδίνο, στο Πεκίνο το 2007 και την Αστάνα, το 2013 και το 2015. Η Μουχαμάντ-κυζύ, ήταν η πρώτη γυναίκα από το Καζακστάν, που τραγούδησε στην Όπερα του Παρισιού. Έχει πάρει επίσης τον τίτλο του Τιμόμενου Καλλιτέχνη της Δημοκρατίας του Καζακστάν.

Παραπομπές
----------

1. ↑  «Maira Kerey - Soprano». *www.operamusica.com* (στα Αγγλικά). Αρχειοθετήθηκε από το πρωτότυπο στις 27 Μαρτίου 2018. Ανακτήθηκε στις 27 Μαρτίου 2018.
2. ↑  «La cantatrice kazakhe chante La Traviata» (στα γαλλικά). *Ouest-France.fr*.. Ανακτήθηκε στις 2018-03-27.
3. ↑  Holl, Bernard (2005-03-28). «OPERA REVIEW; Joan of Arc Rendered In Russian» (στα αγγλικά). *The New York Times*. ISSN 0362-4331.. Ανακτήθηκε στις 2018-03-27.
4. ↑  «'Maid of Orleans': Excellent References (washingtonpost.com)». *www.washingtonpost.com*. Ανακτήθηκε στις 27 Μαρτίου 2018.
5. ↑  «World premiere of the theater "Astana Opera" :: Embassy of Kazakhstan». *www.kazembassy.ca* (στα Αγγλικά). Αρχειοθετήθηκε από το πρωτότυπο στις 27 Μαρτίου 2018. Ανακτήθηκε στις 27 Μαρτίου 2018.
6. ↑  «Maira Mukhamedkyzy - Leading opera soloist».. Αρχειοθετήθηκε από το πρωτότυπο στις 19 Απριλίου 2018.  Εξωτερικός σύνδεσμος στο `|website=` (βοήθεια)

Εξωτερικοί σύνδεσμοι
--------------------

* Maira Kerey Getty
* «Мухамедкызы Майра». *el.kz ақпараттық-танымдық сайт* (στα Ρωσικά). Αρχειοθετήθηκε από το πρωτότυπο στις 27 Μαρτίου 2018. Ανακτήθηκε στις 27 Μαρτίου 2018.